**दक्षिण पूर्व रेलवे**

**रांची मंडल**

 **प्रेस विज्ञप्ति दिनांक : 03/02/2023**

 **विषय : वित्तीय वर्ष 2023-24 बजट में रांची रेल मंडल के लिए प्रावधान |**

रांची रेल मंडल में रेल विकास कार्यों के लिए अमृत काल के पहले बजट में विशेष प्रावधान किया गया है | वर्ष 2023-24 के बजट में झारखंड राज्य के लिए 5271 करोड़ रूपये का प्रावधान किया गया है | जिसमे मुख्यतः एनर्जी कॉरिडोर कनेक्टिविटी हेतु नई लाइन निर्माण के लिए 284 करोड़ एवं जनजातीय गौरव कौरीडोर के लिए 284 करोड़ आवंटित की गयी है |

रांची रेल मंडल में चल रहे विकास के कार्यों तथा अन्य कार्यों के लिए प्रावधान किए गए हैं |

इस वर्ष का फोकस भविष्य की हर परिस्थिति के लिए भारतीय रेल को तैयार करना, बुनियादी ढांचे का विकास, विशेष रुप से रेलवे से जुड़ी परियोजनाओं और मेक इन इंडिया हाई स्पीड ट्रेनों को जल्द से जल्द पटरी पर लाना एवं अधूरे पड़े प्रॉजेक्ट को पूरा करने पे रहेगा |

रेलवे बोर्ड द्वारा छोटे स्टेशनों के आधुनिकीकरण करने के लिए अमृत भारत स्टेशन स्कीम का आरंभ किया गया है | इस योजना के अंतर्गत रांची रेल मंडल के 15 रेलवे स्टेशनों – **लोहरदगा**, **झालदा**, **मुरी**, **नामकुम**, **रामगढ़ कैंट**, **सुईसा**, **सिल्ली**, **टाटीसिलवे**, **गंगाघाट**, **बानो**, **पिस्का**, **तुलीन**, **ओरगा**, **गोविंदपुर रोड** और **बालसिरिंग** रेलवे स्टेशन का आधुनिकीकरण के लिए चयन किया गया है | सभी चयनित रेलवे स्टेशनों में फुट ओवर ब्रिज, रिटायरिंग रूम **(प्रतिक्षालय)**, शौचालय, फूड प्लाजा, वाटर प्यूरीफायर, एस्केलेटर, लिफ्ट, दिव्यांगों के लिए सीढ़ी, बड़ी पार्किंग और रेलवे स्टेशन के आसपास सौंदर्यीकरण का काम कराया जायेगा | साथ ही रांची रेलवे स्टेशन के पुनर्विकास (जिसकी अनुमानित लागत 444 करोड़ है) हेतु राशि आवंटित की गयी है |

 सुगम्य भारत अभियान के तहत रांची रेल मंडल के स्टेशनों को दिवयंगजनों के लिए सुगम्य बनाने के लिए रैंप, दिवयांग शौचालय, लिफ्ट एवं अन्य सुविधाओं का भी निर्माण किया जाएगा |

वित्तीय वर्ष 2023-24 मे रेल विकास कार्य एवं यात्री सुविधाओं में बढ़ोतरी हेतु रांची रेल मंडल में निम्नांकित प्रमुख प्रावधान किए गए है जिनकी अनुमानित राशि एवं आवंटित राशि इस प्रकार है |

|  |  |  |  |
| --- | --- | --- | --- |
| **क्रम संख्या** | **विकास कार्य** | **अनुमानित****लागत** | **आवंटित राशि** |
| **01** | **बंडामुंडा–रांची के बीच 158.50 किलोमीटर के रेल दोहरीकरण कार्य** | **1724 करोड रुपये** | **309 करोड रुपये** |
| **02** | **लोधमा – पिस्का लिंक लाइन 17 किलोमीटर** | **428 करोड़ रुपये** | **60 करोड़ रुपये** |
| **03** | **कोडरमा – रांची नई लाइन निर्माण कार्य**  | **-** | **45 करोड रुपये** |
| **04** | **रांची मंडल में ट्रैक रिन्यूअल और रख रखाव** | **721 करोड़ रुपये** | **400 करोड़ रुपये** |
| **05** | **रांची मंडल में 5 स्टेशनों पर सेंट्रलाइज पैनल** | **39 करोड़ रुपये** | **03 करोड़ रुपये** |
| **06** | **रांची में टाइप II के 151, टाइप III के 8 क्वार्टरों के निर्माण** | **22 करोड 92 लाख रुपये** | **03 करोड रुपये** |
| **07** | **रांची मंडल पर समपार फाटकों के स्थान पर 13 नॉरमल हाइट सबवे** | **36 करोड़ रुपये** | **03 करोड़ रुपये** |

....................................................................................................................................................